Goed gedoen Vrystaat-Cheetahs, maar . . . | Netwerk24
Clicks se klante los hul rooi lippe, maar drink hul vitamiene
Goed gedoen Vrystaat-Cheetahs, maar . . .
Deur J.V.N. Lambrechts, Bloemfontein 11 September 2019 00:00
Geluk aan die Vrystaat-Cheetahs en Franco Smith wat, ná 'n spanningsvolle laaste tien minute, die "koppie" kon lig.
Die Cheetahs se probleme het begin toe die skeidsregter vir Sintu Manjezi met 'n geelkaart gestraf het vir die ineenstorting van 'n losgemaal, terwyl 'n ander Cheetah die oortreder was.
Wat 'n teleurstelling dat Ox Nché en Henco Venter na die Haaie toe gaan, want hulle is gebore en getoë in die Vrystaat.
Wat my bring by die groot probleem vir die Vrystaat met die oog op die Pro14 oor drie weke: Die voorrye. Hier sal vinnig 'n haas uit die hoed getrek moet word, anders gaan ons sukkel in die skrums. Die baie strafskoppe vir skrumoortredings Saterdag spreek vanself.
My versugting is dat die groot unies (met die vet beursies) sal ophou om ons beste spelers (soos bogenoemde twee!) af te rokkel.
'n Slotopmerking: Dit was opmerklik hoe netjies die All Blacks en Wallabies vertoon het in hul wedstryd om die Bledisloe-beker.
Dit kan ongelukkig nie van die Bokke gesê word nie. Veral sommige voorspelers lyk ná 'n paar losskrums/-gemale ietwat "verskrik". Dit is met 'n positiewe gesindheid dat ek hierdie opmerking maak.